text: Palazzo Medici-Riccardi
  
  publiceret: 2010-04-06 15:04:12+02:00
  Palazzo Medici-Riccardi, palads i Firenze, et af renæssancearkitekturens hovedværker, opført 1444-52 af Michelozzo di Bartolommeo for Cosimo Medici. Hertug Cosimo 1. Medici flyttede i 1540 residensen til Palazzo Vecchio, og i 1659 købte familien Riccardi paladset og lod det udvide i samme stil. Kapellet har en fin freskoudsmykning af Benozzo Gozzoli (1459), mens Luca Giordano i en sal har malet Mediciernes apoteose (1682-83); de to rum er offentligt tilgængelige.